Document ID: /roh_data/filtered/fineweb-2-filterrobots_roh.jsonl.gz/25933

Quel duai remplazzar il center d'asil Foral en immobiglias privatas en la via Schönbühl a Cuira. Ils contracts da quellas immobiglias scadan il 2017.
Sco quai che la regenza scriva, duai l'edifizi en il territori da Meiersboden vegnir construì cun elements da lain prefabritgads, e porscher plazza per 180 persunas. Ils custs muntan a 7,7 milliuns francs. Meiersboden tutga tar la vischnanca da Churwalden, è dentant situà en il sid da Cuira.
Il Cussegl grond tracta la fatschenta il zercladur.
RR Novitads 11:00